laion/Wikipedia-Exotic huggingface dataset:
নলডাঙ্গা মন্দির

নলডাঙ্গা মন্দির হল ঝিনাইদহের নলডাঙ্গা ইউনিয়নে অবস্থিত মন্দির। ১৬৫৬ সালে রাজা বাহাদুর প্রথম ভূষণ দেবরায় নলডাঙ্গা মন্দির প্রতিষ্ঠা করেন । তিনি মোট ৭টি মন্দির প্রতিষ্ঠা করেন । তার মধ্যে উল্লেখযোগ্যে শ্রী শ্রী সিদ্ধেশরী মায়ের মন্দির,কালীমাতা মন্দির, লক্ষ্মী মন্দির, তারা মন্দির, দ্বিতল বিশিষ্ট বিঞ্চু মন্দির। প্রায় পাঁচশত বছর আগে এই রাজ বংশের আদি পুরুষ ভট্টরায় ফরিদপুরের তেলিহাটি পরগনার অধীন ভবরাসুর গ্রামে বসবাস করতেন।তারই এক উত্তরাধীকারী সুরী বিষ্ণুদাস হাজরা নলডাঙ্গার রাজ বংশ প্রতিষ্ঠা করেন।তার পিতার নাম ছিল মাধব শুভরাজ খান। বৃদ্ধ বয়সে বিষ্ণুদাস ধর্মের প্রতি বিশেষ অনুরাগী হয়ে সন্ন্যাসী হন এবং ফরিদপুরের ভবরাসুর হতে নলডাঙ্গার নিকট খড়াসিং গ্রামে চলে আসেন।বেগবতী নদীর তীরে এক জঙ্গলে তপস্যা শুরু করেন তিনি। ১৫৯০ সালে মোঘল সুবেদার মানসিংহ বঙ্গ বিজয়ের পর নৌকা যোগে বেগবতী নদী দিয়ে রাজধানী রাজমহলে যাচ্ছিলেন।তার সৈন্যরা পথিমধ্যে রসদ সংগ্রহের জন্য অনুসন্ধানে বের হয়ে বিষ্ণুদাস সন্ন্যাসীকে তপস্যারত অবস্থায় দেখতে পান।এসময় বিষ্ণুদাস সৈন্যদের খুব দ্রুত রসদ সংগ্রহ করে দেন। এতে সুবেদার মানসিংহ খুশি হয়ে সন্যাসীকে পার্শ্ব‌বর্তী‌ পাঁচটি গ্রাম দান করে যান। সন্ন্যাসী ১৫৮০ সালে রাজা বাহাদুর শ্রীমন্ত দেবরায় নামে এক ছেলেকে দত্তক নেন। ভূষণ দেবরায় রণবীর খান নাম নিয়ে নলডাঙ্গা রাজ এস্টেটের প্রতিষ্ঠা করেন। ১৬৪০ সালে পার্শ্ববর্তী জমিদার রাজা কেদারেশ্বর নলডাঙ্গা আক্রমণ করে দখল করে নেন। পরবর্তীকালে ভূষণ দেবরায় কেদারেশ্বরকে হত্যা করে নলডাঙ্গা দখল করেন। তিনি দিল্লীর দরবার থেকে রাজ উপাধি লাভ করেন। রাজা বাহাদুর প্রথম ভূষণ দেবরায় নলডাঙ্গায় জোড়া বাংলা প্রাসাদ নির্মাণ করেন। নদী তীরে সিদ্ধেশ্বরী কালী মন্দির প্রতিষ্ঠা করেন। এ মন্দিরের পাশাপাশি আরো ৭টি মন্দির প্রতিষ্ঠা করেন। তার দুই পুত্র কুমার পন্নগ ভূষণ দেবরায় ও কুমার মৃগাংক ভূষণ দেবরায় । প্রতিবেদক, নিজস্ব। "নলডাঙ্গায় আতঙ্কের বসত, পূজা-অর্চনাও সীমিত"। Prothomalo। সংগ্রহের তারিখ ২০২১-০৮-০১। [স্থায়ীভাবে অকার্যকর সংযোগ] "কালের সাক্ষী ঝিনাইদহের নলডাঙ্গা রাজার ৭ মন্দির"। Purboposchim। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।  "কালের সাক্ষী ঝিনাইদহের নলডাঙ্গা রাজার ৭ মন্দির"। Purboposchim। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।
জুলি অ্যান্ড্রুজ

ডেম জুলিয়া এলিজাবেথ জুলি অ্যান্ড্রুজ, ডিবিই (জন্ম ১ অক্টোবর ১৯৩৫) একজন ইংরেজ অভিনেত্রী, গায়িকা, লেখিকা, মঞ্চ পরিচালক ও নৃত্যশিল্পী। শিশুশিল্পী ও গায়িকা হিসেবে ১৯৪৮ সালে ওয়েস্ট এন্ড থিয়েটারে তিনি প্রথম আত্মপ্রকাশ করেন ও ১৯৫৪ এ 'দ্য বয় ফ্রেন্ড' এ প্রথম ব্রডওয়েতে আবির্ভূত হন। মাই ফেয়ার লেডি (১৯৫৬), ক্যামেলট (১৯৬০) ইত্যাদি ব্রডওয়ের গীতিনাট্যগুলিতে অভিনয় করে তিনি বিখ্যাত হয়ে ওঠেন। তিনি একটি একাডেমি পুরস্কার, ছয়টি গোল্ডেন গ্লোব পুরস্কার, একটি বাফটা পুরস্কার, তিনটি গ্র্যামি পুরস্কার, দুটি প্রাইমটাইম এমি পুরস্কার, স্ক্রিন অ্যাক্টরস গিল্ড আজীবন সম্মাননা পুরস্কার, কেনেডি সেন্টার সম্মাননা, ও ডিজনি লেজেন্ডস পুরস্কার অর্জন করেছেন। তার অভিনীত প্রথম চলচ্চিত্র মেরি পপিন্স (১৯৬৪)। এই চলচ্চিত্রে নাম ভূমিকায় অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার এবং সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। এছাড়া তিনি দ্য সাউন্ড অব মিউজিক (১৯৬৫) চলচ্চিত্রে মারিয়া ফন ট্রাপ চরিত্রে এবং ভিক্টর/ভিক্টোরিয়া চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। "Dame Julie: The Sound of Music"। BBC। ৩১ ডিসেম্বর ১৯৯৯। সংগ্রহের তারিখ ২৯ জানুয়ারি ২০০৭।  Mary Poppins 40th Anniversary Edition DVD. উইকিমিডিয়া কমন্সে জুলি অ্যান্ড্রুজ সংক্রান্ত মিডিয়া রয়েছে। উইকিউক্তিতে জুলি অ্যান্ড্রুজ সম্পর্কিত উক্তির সংকলন রয়েছে। এনসাইক্লোপিডিয়া ব্রিটানিকায় Dame Julie Andrews অলমুভিতে জুলি অ্যান্ড্রুজ (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে জুলি অ্যান্ড্রুজ ইন্টারনেট অফ-ব্রডওয়ে ডেটাবেজে জুলি অ্যান্ড্রুজ (ইংরেজি) ইন্টারনেট ব্রডওয়ে ডেটাবেজে জুলি অ্যান্ড্রুজ (ইংরেজি) ইন্টারনেট মুভি ডেটাবেজে জুলি অ্যান্ড্রুজ  (ইংরেজি) টার্নার ক্লাসিক মুভিজ ডেটাবেজে জুলি অ্যান্ড্রুজ (ইংরেজি) ডিস্কওগ্‌সে জুলি অ্যান্ড্রুজ ডিস্কতালিকা "Julie Andrews: Prim and Improper" by Leslie Bennetts (March 14, 1982), The New York Times Official site for The Very Fairy Princess by Julie Andrews and Emma Walton Hamilton
একরত্ন

একরত্ন একপ্রকারের মন্দির স্থাপত্যরীতি। বাংলা অঞ্চলে মন্দির নির্মাণের এই ধারাটি চালু হয়। এর মূল কাঠামো চারপাশওয়ালা চারচালা মন্দিরের মত; তবে ছাদটি সম্পূর্ণ আলাদা। একরত্ন মন্দিরে ছাদ সমতলীয় হয় যার কেন্দ্রে একটি সুসজ্জিত চূড়া থাকে। এই একটি চূড়া থাকার জন্য একে ‘একরত্ন’ বলা হয়। রত্ন ধারার মন্দিরস্থাপত্যের মধ্যে একরত্ন সরলতম রূপ; যা পঞ্চরত্ন ও নবরত্ন ধারায় সম্প্রসারিত হতে পারে। উইকিমিডিয়া কমন্সে একরত্ন সংক্রান্ত মিডিয়া রয়েছে। Amit Guha, Classification of Terracotta Temples, ৩১ জানুয়ারি ২০১৬ তারিখে মূল থেকে আর্কাইভ করা, সংগ্রহের তারিখ ২০ জানুয়ারি ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইতিহাসের ইতিহাস

ইতিহাসের ইতিহাস গোলাম আহমাদ মোর্তজার একটি ইতিহাস ভিত্তিক গ্রন্থ। এই বইয়ের মাধ্যমে তিনি সর্বপ্রথম আলোচনায় আসেন। ভারতের গতানুগতিক ইতিহাস বিষয়ক পাঠ্যপুস্তকগুলোতে যে মুসলিমবিদ্বেষী ব্রিটিশ তথ্যগুলো রয়েছে, সেই তথ্যগুলোর বিরোধীতা করেন এবং সেগুলো মিথ্যা দাবী করে তিনি প্রমাণসহকারে খণ্ডনের চেষ্টা করেন। পাশাপাশি বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, মহাত্মা গান্ধী, রাজা রামমোহন রায়, দেবেন্দনাথ ঠাকুর ও আরও অন্যান্য বিখ্যাত ব্যক্তি সম্বন্ধে এই বইয়ে তিনি সমালোচনা করেন এবং তাদের চাপা পড়া ইতিহাস সামনে তুলে এনে প্রমাণসহকারে উপস্থাপন করার চেষ্টা করেন। ইতিহাসের ইতিহাস বইটি ১৯৮১ সালে পশ্চিমবঙ্গ সরকার সাম্প্রদায়িকতার অভিযোগে নিষিদ্ধ ও বাজেয়াপ্ত করে। "ইতিহাসের ইতিহাস - গোলাম আহমাদ মোর্তজা"। Baatighar.com (ইংরেজি ভাষায়)। সংগ্রহের তারিখ ২০২৪-০৯-২৩।  "ইতিহাসের ইতিহাস - আল্লামা গোলাম আহমাদ মোর্তজা | বইবাজার.কম"। BoiBazar.com। সংগ্রহের তারিখ ২০২৪-০৯-২৩।  "ইতিহাসের ইতিহাস"। Wafilife (ইংরেজি ভাষায়)। ২০২৩-০১-১৫। সংগ্রহের তারিখ ২০২৪-০৯-২৩।
ক্যাপচা

ক্যাপচা (ইংরেজি : Captcha) তথ্যপ্রযুক্তিতে ব্যবহৃত বিশেষ একটি নিরাপত্তা ব্যবস্থা। ক্যাপচা হচ্ছে একটি চ্যালেঞ্জ রেসপন্স টেস্ট। এটির পুরো কথা হলো কমপ্লিটলি অটোমেটেড পাবলিক টার্নিং টেস্ট টু টেল কম্পিউটার এন্ড হিউম্যানস অ্যাপারট । ২০০৩ সালে এটির নামকরণ করেছিলেন লুইস ভন আন, মঅ্যানুয়েল বুম, জে হপার এবং জন লঅ্যাংফোড। নিরাপত্তা নিশ্চিত করতে নেটওয়ার্কের ভিতর দিয়ে যাবার সময় পাসওয়ার্ড দেওয়া হয় । পাসওয়ার্ডটি এমন ভাবে দেওয়া হয় কেউ যেন সেটি সহজে অনুমান করতে না পারে । কিন্তু পাসওয়ার্ড বের করে ফেলার জন্য বিশেষ কম্পিউটার বা বিশেষ রোবট তৈরী হয়েছে। এগুলি সারাক্ষণই সম্ভাব্য সকল পাসওয়ার্ড দিয়ে চেষ্টা করতে থাকে, যতক্ষণ না সঠিক পাসওয়ার্ডটি বের হয় । রোবট যাতে ঢুকতে না পারে সে জন্য পাসওয়ার্ড দেওয়ার পরও একটি বিশেষ লেখা পড়ে টাইপ করে দিতে হয় । একজন সত্যিকার মানুষ যেটি সহজেই বুঝতে পারে কিন্তু রোবট তা বুঝতে পারে না। মানুষ এবং যন্ত্রকে আলাদা করার এই পদ্ধতিকে ক্যপচা বলে।
বিপ্রবেলঘড়িয়া ইউনিয়ন

বিপ্রবেলঘরিয়া ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.২৩। নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮৩৫৬ একর বা ৩৩.৮২ বর্গকিলোমিটার। বিপ্রবেলঘরিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — ২০১১ সালের আদমশুমারি অনুযায়ী বিপ্রবেলঘরিয়া ইউনিয়নের মোট জনসংখ্যা ছিল ৩০,১২২ জন, যারা ৭,৯৬২টি পরিবারে বসবাস করেন। এর মধ্যে পুরুষ ১৫,০৮২ জন এবং নারী ১৫,০৩৯ জন। বিপ্রবেলঘরিয়া ইউনিয়নের গড় সাক্ষরতা হার ৫৪.৪%। তার মধ্যে নারী শিক্ষার হার ৫২.০% এবং পুরুষ শিক্ষার হার ৫৬.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ বিপ্রবেলঘরিয়া ইউনিয়নের অর্থনীতি মূলত কৃষি নির্ভর। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৭। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" [রাজশাহী বিভাগ] (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ৪ এপ্রিল ২০১৭।  বিপ্রবেলঘরিয়া ইউনিয়ন[স্থায়ীভাবে অকার্যকর সংযোগ] — বাংলাদেশ জাতীয় তথ্য বাতায়ন
মাহমুদ হাসান

মাহমুদ হাসান একজন বাংলাদেশি চিকিৎসক এবং বঙ্গবন্ধু শেখ মুজিব মেডিকেল বিশ্ববিদ্যালয়ের সাবেক উপাচার্য। তিনি ২০১৭ সালে সমাজসেবায় একুশে পদক লাভ করেন এবং ২০২১ সালে বাংলাদেশ সরকার কর্তৃক জাতীয় অধ্যাপক নিযুক্ত হন। হাসান শিক্ষক ও চিকিৎসক হিসাবে বঙ্গবন্ধু মেডিকেল বিশ্ববিদ্যালয়ে কর্মরত ছিলেন। তিনি ২০১১-২০১৩ সালে দুই বছর মেয়াদে বাংলাদেশ কলেজ অব ফিজিশিয়ানস এন্ড সার্জনস সভাপতি ছিলেন। এছাড়াও তিনি দুই বার বাংলাদেশ মেডিকেল এসোশিয়েশনের সভাপতি নির্বাচিত হন। ২০২১ সালে বাংলাদেশ সরকার তাকে পরবর্তী পাঁচ বছরের জন্য জাতীয় অধ্যাপক নিযুক্ত করে। চিকিৎসক হিসাবে সমাজসেবায় বিশেষ অবদানের জন্য তিনি ২০১৭ সালে একুশে পদক লাভ করেন। জাতীয় অধ্যাপক (২০২১)। বাংলাদেশ কলেজ অব ফিজিসিয়ানস এন্ড সার্জনস বাসস (২০ ফেব্রুয়ারি ২০১৭)। "একুশে পদক প্রদান করলেন প্রধানমন্ত্রী"। বাংলাদেশ সংবাদ সংস্থা (বাংলাদেশের জাতীয় সংবাদ সংস্থা)। ২০১৭-০২-২৮ তারিখে মূল (HTML) থেকে আর্কাইভ করা। সংগ্রহের তারিখ ৯ জুন ২০১৭।  ইকবাল, দিদারুল (২২ ফেব্রুয়ারি ২০১৭)। "একুশে পদক প্রদান করেছেন বাংলাদেশের প্রধানমন্ত্রী" (HTML)। চীন আন্তর্জাতিক বেতার (সিআরআই)। সংগ্রহের তারিখ ৯ জুন ২০১৭।  "জামিলুর রেজা-সারা যাকেরসহ ১৭ জন পাচ্ছেন একুশে পদক"। বাংলানিউজ২৪.কম। ১৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "সমাজসেবায় একুশে পদক পেয়েছেন অধ্যাপক ডা. মাহমুদ হাসান"। দৈনিক ইত্তেফাক। ২৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "জাতীয় অধ্যাপক হলেন তিনজন"। প্রথম আলো। সংগ্রহের তারিখ ৬ মে ২০২১।  উদ্দিন, ডা. মুহাম্মদ হেলাল। "প্রফেসর ডা. মাহমুদ হাসান"। ২০১৭-০৪-১১ তারিখে মূল থেকে আর্কাইভ করা। সংগ্রহের তারিখ ২০১৭-০৪-১১।
এপ্রিল

এপ্রিল গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের চতুর্থ মাস। এ মাসে মোট ৩০ দিন। ১ এপ্রিল : এপ্রিল ফুল ২ এপ্রিল : আন্তর্জাতিক শিশুতোষ বই দিবস ৩ এপ্রিল : স্বাধীনতা দিবস (সেনেগাল) ৭ এপ্রিল : বিশ্ব স্বাস্থ্য দিবস ৮ এপ্রিল : বুদ্ধের জন্মদিন ৯ এপ্রিল : শহীদ দিবস (তিউনিশিয়া) ১১ এপ্রিল : বিশ্ব পারকিন্সন দিবস ১২ এপ্রিল : শিশু দিবস (বলিভিয়া ও হাইতি) ১৩ এপ্রিল : জেফারসনের জন্মদিন (মার্কিন যুক্তরাষ্ট্র) ১৪ এপ্রিল : বাংলা নববর্ষ ১৫ এপ্রিল : বিশ্ব শিল্পকলা দিবস ১৮ এপ্রিল : স্বাধীনতা দিবস (জিম্বাবুয়ে)
ছান্না মেরেয়া

ছান্না মেরেয়া (বাংলা: "আমার অন্তরের আলো") একটি হিন্দি ভাষার গান। এটি হিন্দি চলচ্চিত্র অ্যায় দিল হ্যায় মুশকিল নামক চলচ্চিত্রে ব্যবহার করা হয়। গানটির গীতিকার হল অমিতাভ ভট্টাচার্য এবং গানটির সুরকার হল প্রিতম চক্রবর্তী। গানটিতে কণ্ঠ দিয়েছেন বলিউডের জনপ্রিয় সঙ্গীত শিল্পী অরিজিৎ সিং। সনি মিউজিক গানটিকে ২৯ সেপ্টেম্বর ২০১৬ এ মুক্তি দেয় এবং গানটির দৈর্ঘ্য হল ৪ মিনিট ৪৯ সেকেন্ড। "Ae Dil Hai Mushkil (ADHM) new song Channa Mereya to be out soon; where to watch it online"। IBT। ২৭ সেপ্টেম্বর ২০১৬। সংগ্রহের তারিখ ২৮ মার্চ ২০১৭।  "Did you know the meaning of 'Channa Mereya' in the song from 'Ae Dil Hai Mushkil'?"। Daily News and Analysis। ৩০ সেপ্টেম্বর ২০১৬। সংগ্রহের তারিখ ২৮ মার্চ ২০১৭।  "'Channa mereya' from 'Ae Dil Hai Mushkil' is the happy wedding number with grief underneath"। The Times Of India। ১৭ জানুয়ারি ২০১৭। সংগ্রহের তারিখ ২৮ মার্চ ২০১৭।  "Bollywood in 2016: Five lyricists who pushed for poetry in their film songs"। Scroll.in। ১৬ ডিসেম্বর ২০১৬। সংগ্রহের তারিখ ২৮ মার্চ ২০১৭।  "I don't like the trend of remixing old songs: Amitabh Bhattacharya"। Hindustan Times। ৪ ফেব্রুয়ারি ২০১৭। সংগ্রহের তারিখ ২৯ মার্চ ২০১৭।
শাফায়াত (দ্ব্যর্থতা নিরসন)

শাফায়াত দ্বারা নিচের শিরোনামগুলো নির্দেশ করা হতে পারে: শাফায়াত (ইসলাম) -ইসলাম ধর্মানুসারে শেষ বিচারের দিন করোও সমর্থন করা। শাফায়াত জামিল -বীরপ্রতীক খেতাবপ্রাপ্ত মুক্তিযোদ্ধা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
পিটার লি

পিটার গ্রানভিন লি (ইংরেজি: Peter Lee; জন্ম: ২৭ আগস্ট, ১৯৪৫) নর্দাম্পটনশায়ারের আর্থিংওয়ার্থ এলাকায় জন্মগ্রহণকারী সাবেক ও বিখ্যাত প্রথম-শ্রেণীর ইংরেজ ক্রিকেট তারকা। ইংল্যান্ডের ঘরোয়া প্রথম-শ্রেণীর কাউন্টি ক্রিকেটে নর্দাম্পটনশায়ার ও ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলেছেন। বলকে সিম প্রদানে সক্ষমতা দেখিয়েছেন ও ১৯৭০-এর দশকে ইংরেজ কাউন্টি ক্রিকেটে বেশ প্রভাববিস্তারে সক্ষমতা দেখিয়েছেন ‘লিপি’ ডাকনামে পরিচিত পিটার লি। ব্যাটিংয়ে বেশ দূর্বলতা ছিল তার। দুই শতাধিক খেলায় সর্বোচ্চ রান ছিল তার মাত্র ২৬। ফলশ্রুতিতে তাকে কখনো টেস্ট ক্রিকেটের জন্য যোগ্য হিসেবে মনে করা হয়নি। তবে, ডেরিক রবিন্সের ব্যবস্থাপনায় দক্ষিণ আফ্রিকা সফরে দুইবার যান। ১৯৬৭ সাল থেকে পাঁচ মৌসুম নর্দাম্পটনশায়ারের পক্ষে খেলেন। তবে দলে তাকে কখনো নিয়মিত হিসেবে দেখা যায়নি। ১৯৭২ সালে ল্যাঙ্কাশায়ারে স্থানান্তরিত হন। পিটার লিভার ও কেন শাটলওয়ার্থকে ইংল্যান্ডের টেস্ট ক্রিকেট দলে যোগদানের সুযোগ দেয়া হলেও তারা বেশ ব্যর্থ হন। ফলশ্রুতিতে, বোলিং উদ্বোধনে পিটার লি’কে প্রথম পছন্দের বোলার হিসেবে মনোনীত করা হয়। ১৯৭৩ সালের প্রথম মৌসুমেই লি তার প্রত্যাশাতীত সফলতা পান। ল্যাঙ্কাশায়ারের বোলিংয়ের কেন্দ্রবিন্দুতে পরিণত হন। প্রকৃতপক্ষে যে-কোন বোলারের চেয়ে কাউন্টি চ্যাম্পিয়নশীপে সর্বাধিক উইকেট তুলে নেন তিনি। ১৯৭৪ সালে পিটার লি ক্রমাগত আঘাত ও অসুস্থতার কবলে পড়েন। নিজ কাউন্টি খেলার প্রায় অর্ধেকটিতে অংশ নিলেও তিনি পূর্ণাঙ্গভাবে শারীরিক সুস্থতার অধিকারী ছিলেন না। তাস্বত্ত্বেও পূর্ণাঙ্গ মৌসুম খেলার সুযোগ পান ও ১৯৭৫ সালে অন্য যে-কোন সময়ের তুলনায় সর্বাধিক সফলতা পান। ঐ মৌসুমে তিনি ১১২টি প্রথম-শ্রেণীর উইকেট তুলে নেন। ১৯৭০-এর দশকে ইংল্যান্ডের পক্ষে খেলায় যোগ্যতা লাভকারী যে-কোন খেলোয়াড়ের তুলনায় তা শীর্ষে ছিল। ফলশ্রুতিতে, ১৯৭৬ সালে উইজডেন কর্তৃক বর্ষসেরা ক্রিকেটার হিসেবে স্বীকৃতি লাভ করেন। দূর্বল ক্রীড়ানৈপুণ্যের কারণে ল্যাঙ্কাশায়ার থেকে ১৯৮২ সালে চলে আসতে হয় তাকে। এরপর তিনি মাইনর কাউন্টিজ চ্যাম্পিয়নশীপে ডারহামের পক্ষে ১৯৮৩ মৌসুমে খেলেন। কিন্তু, ২৯.৫৬ গড়ে মাত্র ষোল উইকেট দখল করায় দল থেকে বাদ পড়েন। "Player Profile: Peter Lee"। Cricinfo। সংগ্রহের তারিখ ২০০৯-১০-১৯।  Preston, Norman (editor); Wisden, 113th Edition (1976); pp. 49-51 Bowling by Wickets in County Championship 1973 Preston, Norman (editor); Wisden Cricketers’ Almanac, 112th Edition (1975); pp. 456-460 "Wisden Cricketers of the Year" (English ভাষায়)। CricketArchive। সংগ্রহের তারিখ ২০০৯-০২-২১। উদ্ধৃতি শৈলী রক্ষণাবেক্ষণ: অচেনা ভাষা (link) ল্যান্স গিবস ম্যালকম মার্শাল কেন্ট কাউন্টি ক্রিকেট ক্লাব উইজডেন বর্ষসেরা ক্রিকেটার আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে পিটার লি (ইংরেজি) ক্রিকেটআর্কাইভে পিটার লি (সদস্যতা প্রয়োজনীয়) (ইংরেজি)
আনন্দ গ্রুপ

আনন্দ গ্রুপ হচ্ছে বাংলাদেশে অবস্থিত একটি পিন্ডীভূত কোম্পানি। আনন্দ বিল্ডার্স নামে ১৯৮৩ সালে প্রথম এই কোম্পানি যাত্রা শুরু করে। এ কোম্পানির ব্যবসায়ের খাতগুলো হল জাহাজ নির্মাণ, ভারী প্রকৌশল,বয়ন শিল্প,আবাসন এবং জাহাজ পরিচালন। এই কোম্পানির অধীনে আনন্দ শিপইর্য়াড এন্ড শিপওয়েজ লিমিটেড হচ্ছে সর্বাধিক পরিচালিত। আনন্দ শিপইর্য়াড এন্ড শিপওয়েজ জারিনা কম্পোজিট টেক্সটাইল ইন্ডাষ্ট্রিজ আনন্দ ব্যাগ মিল আনন্দ বিল্ডার্স আনন্দ আইসিটি আনন্দ আল-দোরাদো আনন্দ ইন্টারন্যাশনাল আনন্দ সিপিং লাইনস "স্বপ্ন দেখাচ্ছে আনন্দ শিপইয়ার্ড, সবচেয়ে বড় জাহাজ গেল যুক্তরাজ্যে"। Alokito Chattogram (ইংরেজি ভাষায়)। ২০২২-০৯-১৬। সংগ্রহের তারিখ ২০২৪-০২-০৫।  আনন্দ গ্রুপের ওয়েবসাইট আনন্দ শিপইর্য়াড এন্ড শিপওয়েজের ওয়েবসাইট
সাবরিনা স্যাব্রোক

লরেনা ফেবিয়ানা কলোটা, যিনি সাবরিনা স্যাব্রোক নামে পরিচিত, একজন আর্জেন্টিনীয় টেলিভিশন উপস্থাপিকা, রক গায়িকা, প্রাপ্তবয়স্ক মডেল, পর্নোগ্রাফিক অভিনেত্রী ও প্রযোজক। ১৯৭৬ সালের ৪ঠা মার্চ সাবরিনা স্যাব্রোক আর্জেন্টিনার রাজধানী ব্যুয়েন্স আয়ার্স এ জন্মগ্রহণ করেন। জন্মের পর তার নাম রাখা হয়েছিলো লরেনা ফেবিয়ানা কলোটা। এন্টি সোশ্যাল ইপি (২০০৯) জুগান্ডো কন সাংগ্রে (২০০৮) সাবরিনা ইপি (২০০৬) সোডোমাইজাডো এসতাস (২০০২) প্রিমেরাস ইম্প্রেসন্স ৪ (২০০১) প্রিমেরাস ইম্প্রেসন্স ৩ (১৯৯৯) প্রিমেরাস ইম্প্রেসন্স ২ (১৯৯৮) প্রিমেরাস ইম্প্রেসন্স ১ (১৯৯৭) স্যাব্রোক বিভিন্ন টেলিভিশন চ্যানেলে কাজ করেছেন। যেমনঃ মডেল হিসেবে লা হোরা পিকো এবং আপাতবাস্তব টেলিভিশন অনুষ্ঠান বিগ ব্রাদার ভি আই পি এর মেক্সিকান সংস্করনে তিনি অংশগ্রহণ করেন। তিনি নিজেই টেলেহিট এ তার টেলিভিশন শো এর উপস্থাপনা করতেন, যার নাম ছিলো Sabrina, El Sexo en su Máxima Expresión, যা সংক্ষেপে সাবরিনা নামে পরিচিত ছিলো। ২০১৫ সালে তিনি 'Te lo hundo y te mojas' অনুষ্ঠানে অংশগ্রহণ করেন, তার সাথে ছিলেন আন্দ্রিয়া রিংকন। সাবরিনা স্যাব্রোক ২০০৮ সালে এরিক ফারজিয়াতকে বিয়ে করেন। কিন্তু ২০১৩ সালে তার সাথে তালাক্ব হয়ে যায়। এরপর তিনি ২০১৬ সালে আবার বিয়ে করেন। তার দ্বিতীয় স্বামীর নাম আলজান্দ্রো হার্নানদেজ। মিয়া মালকোভা রিকা হোসিমি অ্যালেক্স জর্ডান বাক অ্যাডামস Music ওয়েব্যাক মেশিনে আর্কাইভকৃত ১৫ সেপ্টেম্বর ২০১৯ তারিখে. অফিসিয়াল ওয়েবসাইট ইন্টারনেট মুভি ডেটাবেজে সাবরিনা স্যাব্রোক (ইংরেজি)
টিংমো

টিংমো ভাপে রাঁধা এক ধরনের তিব্বতি রুটি। এটিকে ভাপানো বান হিসেবেও বর্ণনা করা হয়ে থাকে যার সাথে চীনা মান্টৌ-এর মিল পাওয়া যায়। এর মধ্যে কোনও পুর থাকে না। Lonely Planet India - Sarina Singh. p. 377. Tibet, Tibet - Patrick French. p. 77.
মার্গারেট মিচেল

মার্গারেট মানেরলিন মিচেল (নভেম্বর ৮ ১৯০০ - আগস্ট ১৬ ১৯৪৯) একজন আমেরিকান লেখিকা ও সাংবাদিক। ওনার জীবদ্দশায় মার্কিন যুক্তরাষ্ট্রের গৃহযুদ্ধের উপর লেখা ওনার একমাত্র উপন্যাস প্রকাশিত হয় যার নাম গন উইথ দ্য উইন্ড। এই উপন্যাসের জন্য ১৯৩৬ সালে উনি সর্বাধিক বিশিষ্ট নভেল বিভাগে যুক্তরাষ্ট্রের জাতীয় পুস্তক পুরস্কার ও ১৯৩৭ সালে কথাসাহিত্যের জন্য পুলিৎজার পুরস্কার লাভ করেন। সম্প্রতি ওনার ছোটবেলার লেখার একটি সংকলন ও কিশোরী বয়সে রচিত 'লস্ট লেইসেন' নামক একটি উপন্যাসিকা প্রকাশিত হয়েছে। 'দ্যা অ্যাটল্যান্টা জারনালে' প্রকাশিত ওনার কিছু নিবন্ধও পুস্তকাকারে পুনঃপ্রকাশিত হয়। মার্গারেট মিচেল একজন দক্ষিণী ছিলেন ও সারাজীবন জর্জিয়ার অ্যাটল্যান্টায় কাটিয়েছেন। ১৯০০ সালে একটি ধনী ও রাজনৈতিকভাবে প্রভাবশালী পরিবারে ওনার জন্ম হয়। ওনার বাবা, ইউজিন মুস মিচেল, একজন আইনজীবী ছিলেন এবং মা, ম্যারি ইসাবেল স্টিফেন্স, ছিলেন একজন ভোটাধিকারী। ওনার দুই দাদা ছিলেন। বড় রাসেল স্টিফেন্স মিচেল শিশুবয়সে ১৮৯৪ সালে মারা যান ও ছোট আলেক্সজান্ডার স্টিফেন্স মিচেল ১৮৯৬ সালে জন্মগ্রহণ করেন। "5 Honors Awarded on the Year's Books: ...", The New York Times, Feb 26, 1937, page 23. ProQuest Historical Newspapers The New York Times (1851–2007). Candler, Allen D., and Clement A. Evans. Cyclopedia of Georgia. Atlanta, GA: State Historical Association, 1906. Vol 2 of 3, p. 602-605. OCLC 3300148 Johnson, Joan Marie. Southern Women at the Seven Sister Colleges: feminist values and social activism 1875–1915. Athens, GA: University of Georgia Press, 2008. p. 13. আইএসবিএন ৯৭৮-০-৮২০৩-৩০৯৫-২
ইয়াফেস ওসমান

ইয়াফেস ওসমান (জন্ম ১ মে, ১৯৪৬) হলেন একজন স্থপতি ও রাজনীতিবিদ যিনি শেখ হাসিনার পঞ্চম মন্ত্রিসভায় বাংলাদেশ সরকারের বিজ্ঞান ও প্রযুক্তি মন্ত্রণালয়ের মন্ত্রী ছিলেন। এর পূর্বে তিনি একই মন্ত্রণালয়ের প্রতিমন্ত্রী ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক। ওসমান ১৯৪৬ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামে জন্মগ্রহণ করেন। তার পিতা কথাসাহিত্যিক শওকত ওসমান এবং মাতা সালেহা ওসমান। তার ভাই বুলবন ওসমান একজন সাহিত্যিক, চিত্রশিল্পী ও শিক্ষায়তনিক ব্যক্তি। তিনি চট্টগ্রাম মুসলিম হাই স্কুল এ পড়াশুনা করেন। পরবর্তীতে তিনি সিদ্ধেশ্বরী বালক উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চ মাধ্যমিক পাস করেন। তিনি বাংলাদেশ প্রকৌশল বিশ্ববিদ্যালয় থেকে ব্যাচেলর অফ আর্কিটেকচার ডিগ্রি লাভ করেন। তিনি ১৯৭০ সালে প্রকৌশল বিশ্ববিদ্যালয়ের ছাত্র সংসদের সহ-সভাপতি নির্বাচিত হন। বুয়েটের ছাত্র ইউনিয়নের নেতা হিসেবে ইউকসুর ভিপি নির্বাচিত হয়েছিলেন ইয়াফেস ওসমান। ছাত্র জীবনে তিনি বাম ধারার রাজনৈতিক ছিলেন। পরে তিনি বিজ্ঞান ও প্রযুক্তি সম্পাদক হিসেবে আওয়ামী লীগে যোগদান করেন। ওসমান একজন মুক্তিযোদ্ধা। তিনি ন্যাপ কমিউনিস্ট গেরিলা বাহিনীর হয়ে বাংলাদেশের স্বাধীনতা যুদ্ধ চলাকালীন ২নং সেক্টরে যুদ্ধ করেন। ওসমান তার কর্মজীবন শুরু করেন ফজলুর রহমান খানের অধীনে জুনিয়র স্থপতি হিসেবে। তিনি খানের অধীনে ১৯৭০ সালের অক্টোবর থেকে ১৯৭২ সালে এপ্রিল পর্যন্ত কাজ করেন। পরে তিনি বাংলাদেশ সরকারের আবাসন বিভাগের স্থপতি হিসেবে ১৯৭২ সালের মে থেকে ১৯৭৪ সালের এপ্রিল পর্যন্ত কর্মরত ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক। তার কর্মজীবনে তিনি স্থাপনা ও প্রকৌশল বিষয়ক কনসালট্যান্সি ফার্ম প্রকল্প উপদেষ্টা লিমিটেডের ব্যবস্থাপনা পরিচালক ছিলেন। ইয়াফেস ওসমান ২০০৯ সালের ৬ জানুয়ারি বাংলাদেশ সরকারের তৎকালীন বিজ্ঞান এবং তথ্য ও যোগাযোগ প্রযুক্তি মন্ত্রণালয়ের প্রতিমন্ত্রী হিসেবে শপথগ্রহণ করেন। ২০১৪ সালের ১২ জানুয়ারি তিনি দ্বিতীয়বারের মত বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৫ সালের ১৪ জুলাই তিনি বিজ্ঞান ও প্রযুক্তি মন্ত্রণালয়ের মন্ত্রী হিসেবে শপথগ্রহণ করেন। ৬ নভেম্বর ২০১৮ তারিখে প্রধানমন্ত্রী ইয়াফেস ওসমানসহ চার টেকনোক্র্যাট মন্ত্রীকে পদত্যাগের নির্দেশ দিলে ঐ দিনই তারা পদত্যাগপত্র জমা দেন এবং ৯ ডিসেম্বর ২০১৮ তারিখে তাদের পদত্যাগপত্র গ্রহণ করে গেজেট প্রকাশিত হয়। তিনি ২০১৯ সালের ৭ই জানুয়ারি টানা ৩য় মেয়াদে পুনরায় বিজ্ঞান ও প্রযুক্তি মন্ত্রণালয়ের মন্ত্রী নিযুক্ত হন। "বিজ্ঞানমনস্ক জাতি গঠনে কাজ করছে সরকার : ইয়াফেস ওসমান"। দৈনিক ইত্তেফাক। ২৪ ডিসেম্বর ২০১৬। সংগ্রহের তারিখ ১১ এপ্রিল ২০১৭।  "কথাশিল্পী শওকত ওসমানের মৃত্যুবার্ষিকী আজ"। জনকণ্ঠ। ১৩ মার্চ ২০১৯। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।  "মাননীয় মন্ত্রী: স্থপতি ইয়াফেস ওসমান"। বিজ্ঞান ও প্রযুক্তি মন্ত্রণালয়। সংগ্রহের তারিখ ১১ এপ্রিল ২০১৭।  ইসলাম, শহীদুল (৪ জানুয়ারি ২০১৬)। "মন্ত্রিসভার বৈঠকে খালেদাকে নিয়ে কবিতা ইয়াফেস ওসমানের"। বিডিনিউজ টোয়েন্টিফোর ডটকম। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "যারা টেকনোক্র্যাট মন্ত্রী"। banglatribune.com। ২০১৮-১২-১০ তারিখে মূল থেকে আর্কাইভ করা। সংগ্রহের তারিখ ২০১৮-১২-২৪।  "টেকনোক্র্যাট ৪ মন্ত্রীর পদত্যাগপত্র গ্রহণ, গেজেট প্রকাশ"। unb.com.bd (ইংরেজি ভাষায়)। সংগ্রহের তারিখ ২০১৮-১২-২৪।
ব্রহ্মপুর ইউনিয়ন

ব্রহ্মপুর ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.২৬। নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩১৮ একর বা ২৫.৫৭ বর্গকিলোমিটার। ব্রহ্মপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — সড়কুতিয়া, আবদানপুর, কোমরপুর, বারিয়াহাটী, কাশিয়াবাড়ি, ইয়ারপুর, ব্রক্ষপুর, বাঙ্গালখলসী, শেখপাড়া, হলুদঘর, ছাতারভাগ, ধনোকরা ইত্যাদি। ২০১১ সালের আদমশুমারি অনুযায়ী ব্রহ্মপুর ইউনিয়নের মোট জনসংখ্যা ছিল ২০৮০৩ জন, যারা ৫৪৭১ টি পরিবারে বসবাস করে, যার মধ্যে পুরুষ হল ১০৩৭২ জন এবং নারী হল ১০৪৩১ জন। ব্রহ্মপুর ইউনিয়নের গড় সাক্ষরতা হার ৫২.৮%। তার মধ্যে নারী শিক্ষার হার ৫০.৫% এবং পুরুষ শিক্ষার হার ৫৫.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ ব্রহ্মপুর ইউনিয়নের অর্থনীতি মূলত কৃষি নির্ভর। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৭। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" [রাজশাহী বিভাগ] (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ৪ এপ্রিল ২০১৭।  ব্রহ্মপুর ইউনিয়ন — বাংলাদেশ জাতীয় তথ্য বাতায়ন
মাধনগর ইউনিয়ন

মাধনগর ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৭৩। নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৪৭৪ একর বা ৩০.২৫ বর্গকিলোমিটার। মাধনগর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — ২০১১ সালের আদমশুমারি অনুযায়ী মাধনগর ইউনিয়নের মোট জনসংখ্যা ছিল ১৯,৯৫৪ জন, যারা ৫,১৮৩ টি পরিবারে বসবাস করে, যার মধ্যে পুরুষ হল ৯,৯২৪ জন এবং নারী হল ১০,০৩১ জন। মাধনগর ইউনিয়নের গড় সাক্ষরতা হার ৫৬.২%। তার মধ্যে নারী শিক্ষার হার ৫২.৭% এবং পুরুষ শিক্ষার হার ৫৯.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ মাধনগর ইউনিয়নের অর্থনীতি মূলত কৃষি নির্ভর। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৭। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" [রাজশাহী বিভাগ] (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ৪ এপ্রিল ২০১৭।  মাধনগর ইউনিয়ন ওয়েব্যাক মেশিনে আর্কাইভকৃত ৬ মে ২০১৭ তারিখে — বাংলাদেশ জাতীয় তথ্য বাতায়ন